钦定古今图书集成/方舆汇编/职方典/第1285卷 > 《禹贡》荆州之域周成王封熊绎于楚为黔中地
## 钦定古今图书集成/方舆汇编/职方典/第1285卷 > 《禹贡》荆州之域周成王封熊绎于楚为黔中地

秦改黔中郡。汉改武陵郡，寻改牂牁郡，属益州，《三图》隶蜀。晋复武陵郡。南北朝蛮播、溆二州之境。隋因之。唐改置鸡翁县，寻革，置诚州。五代间，湖南马希范有其地。后周杨正岩以十洞称徽、诚二州。宋复置诚州。元祐二年，改渠阳军。三年，改为寨，隶沅州，寻复诚州。崇宁间，改靖州，领永平、会同、通道三县。元至元十二年，改散州，隶江陵府，荆湖置制司。十七年，割属辰州路，后隶沅州路。至治二年，改靖州路。至正十年，改靖州军民安抚司。明洪武三年，改靖州府。九年，改府为州，裁永平县，隶湖广承宣布政使司，领会同、通道、绥宁三县。万历二十五年，增设天柱县。

皇清因之。康熙三年，分隶湖广湖南承宣布政使司。

领县四

天柱县

明洪武二十四年始置天柱所。万历二十五年，改为天柱县，割会同、远口、兴文一里附之，属靖州。

皇清因之，编户汉民六里，苗民三里。

会同县

秦黔中郡。汉武陵郡，寻改《牂牁郡》，属益州。三国隶蜀。晋武陵郡。南北朝蛮播、溆二州之境。宋浪江寨。元祐三年，改置会同县，属靖州。元因之，属靖州路。明因之，属靖州。

皇清因之，编户二十二里。

通道县

秦黔中郡。汉武陵郡，寻改牂牁郡，属益州。三国隶蜀。晋武陵郡。南北朝蛮播、溆二州之境。唐恭水县，属朗州。贞观中，改罗蒙寨省入遵义县，属播州。宋元祐间，改罗蒙县。崇宁间，改通道县，属靖州。元因之，属靖州路。明洪武九年，革通道县。十三年，复置通道县，属靖州。

皇清因之，编户：“汉民一里，苗民三里。”

绥宁县

秦黔中郡。汉武陵郡，寻改牂牁郡，属益州。三国隶蜀。晋武陵郡，南北朝蛮播、溆二州之境。唐属谿洞、徽州。宋元丰间，仍徽州，属湖南卲州。三年，改徽州为莳竹县。熙宁中，革。崇宁中，复置，改绥宁县，属武冈军。元因之，属武冈。明洪武三年，隶靖州。

皇清因之，编户二十一里。